**MATURITA 23- „manuál“**

Podrobné informácie o maturitnej skúške v školskom roku 2022/2023 sú zverejnené na [WWW.nivam.sk](http://WWW.nivam.sk) v časti Maturita.

**PREHĽAD DÔLEŽITÝCH INFORMÁCIÍ A TERMÍMOV**

Do **30.9.2022** sú maturanti povinní vypísať a odovzdať triednemu učiteľovi prihlášku na maturitnú skúšku. Ak požadujú úľavy, tak k prihláške prikladajú žiadosť adresovanú riaditeľovi školy. V tejto žiadosti spresnia, o aké konkrétne úľavy žiadajú.

**POVINNÉ MATURITNÉ PREDMETY:**

|  |  |  |
| --- | --- | --- |
| **č.** | **predmet** | **podrobnosti** |
| 1. | ***slovenský jazyk a literatúra*** | *bez úrovne (súčasťou je externá časť EČ – test a písomná forma internej časti PFIČ – sloh)* |
| 2. | ***cudzí jazyk*** | *úroveň B2 (súčasťou je EČ a PFIČ)* |
| 3. | ***prvý voliteľný predmet*** | *bez úrovne s aspoň 6 hodinovou dotáciou za celé štúdium (nie druhý cudzí jazyk), napr.: MAT, FYZ, INF, CHE, BIO, OBN, DEJ...*  |
| 4. | ***druhý voliteľný predmet*** | *bez úrovne ľubovoľný zo zoznamu maturitných predmetov a cudzí jazyk (úroveň B1-nižšia alebo B2- vyššia, bez EČ a PFIČ)* |

**Žiak si môže zvoliť najviac dva DOBROVOĽNÉ PREDMETY**, ktoré sú v zozname maturitných predmetov a v ktorých sa vzdelával počas štúdia.Vykonaním dobrovoľnej maturitnej skúšky sa rozumie aj **absolvovanie len EČ MS, IČ MS, jednej z foriem internej časti MS alebo ich kombinácie.**

Najneskôr **do 15. októbra 2022 žiak môže písomne oznámiť triednemu učiteľovi zmenu** predmetov alebo zmenu spôsobu vykonania skúšky alebo dodatočné prihlásenie.

Najneskôr do **31. januára 2023** môže povoliť riaditeľ školy zmeny v osobitných prípadoch, najmä **zdravotný stav, dlhodobý pobyt v zahraničí.**

**EXTERNÁ PÍSOMNÁ MATURITNÁ SKÚŠKA (PMS) 2023 –**

Riadny termín písomnej formy internej časti maturitnej skúšky (sloh) sa uskutoční **v školskom roku 2022/2023** v predmetoch a termínoch:

|  |  |  |
| --- | --- | --- |
| **č.** | **termín** | **predmet** |
| 1. | ***14. marca 2023 utorok)*** | *slovenský jazyk a literatúra* |
| 2. | ***15. marca 2023 (streda)***  | *cudzí jazyk (anglický, nemecký, ruský, francúzsky, španielsky)* |
| 3. | ***16. marca 2023 (štvrtok)*** | *matematika* |

Za prípravu a metodické riadenie priebehu písomnej formy internej časti maturitnej skúšky zodpovedá NIVAM. Za organizačné zabezpečenie v škole zodpovedá riaditeľ školy.

**ÚSTNA FORMA INTERNEJ ČASTI MATURITNEJ SKÚŠKY 2023**

Termín konania ústnej formy internej časti maturitnej skúšky stanovilo Ministerstvo školstva slovenskej republiky od 29.5.2023. **Gymnázium Púchov maturuje od 29.5.2023 do 2.6.2023.**

**2. Náhradný a opravný termín maturitnej skúšky:**

Náhradný termín externej časti a písomnej formy internej časti maturitnej skúšky sa uskutoční v školskom roku 2022/2023 v dňoch 3. – 5. apríla 2023 v mieste, ktoré závisí od počtu žiakov prihlásených na náhradný termín. Opravný termín externej časti a písomnej formy internej časti maturitnej skúšky pre školský rok 2021/2022 sa uskutoční 5. – 8. septembra 2023. Dni konania náhradného a opravného termínu pre jednotlivé predmety stanoví NÚCEM na základe počtu prihlásených žiakov.

**PRIEBEH MATURITNEJ SKÚŠKY**

**Externá časť maturitnej skúšky- test**

Jednotné, štátom zadané testy, ktoré píšu všetci maturanti v rovnaký čas. V prípade cudzích jazykov zodpovedajú obsahom a úrovňou náročnosti úrovni B2 Spoločného európskeho referenčného rámca Rady Európy.

|  |  |  |
| --- | --- | --- |
| **č.** | **predmet** | **forma skúšania** |
| 1. | ***slovenský jazyk a literatúra*** | *100 minútový test (40 úloh s výberom odpovede, 24 úloh s krátkou odpoveďou* |
| **2.** | ***cudzí jazyk*** | *120 minútový test (úroveň B2, 46 úloh s výberom odpovede, 34 úloh s krátkou odpoveďou), skúška má tri časti – čítanie s porozumení, gramatika a lexika a počúvanie s porozumením* |
| **3.** | ***matematika*** | *15 minútový test (10 úloh s výberom odpovede, 20 úloh s krátkou odpoveďou)* |

**Písomná forma internej časti maturitnej skúšky – maturitný sloh**

|  |  |  |
| --- | --- | --- |
| **č.** | **predmet** | **forma skúšania** |
| 1. | ***slovenský jazyk a literatúra*** | *150 minút písania slohu na jednu zo štyroch ponúkaných tém* |
| 2. | ***cudzí jazyk*** | *60 minútový sloh na jednu spoločnú tému* |

**Ústna forma internej časti maturitnej skúšky**

Tvorí ju ústna odpoveď maturanta pred maturitnou komisiou. Žiak si žrebuje jedno zo schválených maturitných zadaní. Ústna odpoveď je verejná. Všetky maturitné predmety okrem INFORMATIKY majú čas na prípravu ústnej odpovede 20 minút. Informatika má 30 minút. Čas odpovede je pre všetky predmety rovnaký – 20 minút.

 **PODMIENKY ÚSPEŠNÉHO UKONČENIA STÚDIA**

**Slovenský jazyk a literatúra a cudzí jazyk**

Teda predmetov, ktoré majú písomnú formu internej časti maturitnej skúšky. Žiak úspešne vykonal MS ak hodnotenie ústnej formy internej časti MS:

|  |  |  |
| --- | --- | --- |
| **1.** | ***nie je horšie ako stupeň prospechu 3*** | a v externej časti získate viac ako 33% *alebo* v písomnej forme internej časti získate viac ako 25% |
| **2.** | ***je stupeň prospechu 4*** | a v externej časti získate viac ako 33% *a súčasne* v internej časti získate viac ako 25% |

 **Matematika**

Teda predmetu, ktorý má len externú časť maturitnej skúšky a nemá písomnú formu internej časti MS. Žiak úspešne vykonal MS ak hodnotenie ústnej formy internej časti MS:

|  |  |  |
| --- | --- | --- |
| **1.** | ***nie je horšie ako stupeň prospechu 3*** | a v externej časti získate viac ako 25%  |
| **2.** | ***je stupeň prospechu 4*** | a v externej časti získate viac ako 33%  |

**Ostatné predmety**

Predmety, ktoré nemajú písomnú formu internej časti: žiak je úspešný, ak hodnotenie ústnej odpovede nebude horšie ako 4 – dostatočný.

**Ako sa hodnotí dobrovoľný predmet?**

Ak si žiak zvolí piaty (najviac šiesty) dobrovoľný predmet, nemusí svoju neúčasť na ÚFIČ ospravedlniť. Ak žiak odstúpi od vykonania skúšky ešte pred vytiahnutím otázky, nebude sa o tom robiť žiaden záznam a na maturitnom vysvedčení nebude figurovať daný predmet. Ak si žiak otázku vytiahne, považuje sa to za začatie skúšky a musí byť o tom urobený záznam v maturitných dokumentoch. Ak sa žiak rozhodne neodpovedať, prípadne povie: “Odstupujem od maturitnej skúšky“, bude o tom urobený záznam v maturitných dokumentoch podobne ako v prípade, že bola žiakova odpoveď hodnotená známkou 5, teda ako neúspešné vykonanie skúšky. V tomto prípade sa však na maturitnom vysvedčení tento dobrovoľný predmet neuvádza.

***Ak však maturitná komisia žiakovu odpoveď ohodnotí známkou 4, musí sa to na maturitnom vysvedčení uviesť napriek tomu, že žiak s výsledkom nie je spokojný.***

**INFORMÁCIE O OPRAVNEJ SKÚŠKE PFIČ MS a ÚFIČ MS**

Ak žiak nesplní podmienky pre úspešné vykonanie maturitnej skúšky uvedené v §15, odsek 7 a 8 vyhlášky č. 318/2008 Z.z. o ukončovaní štúdia na stredných školách v znení neskorších predpisov v predmetoch, ktoré majú okrem ÚFIČ MS aj EČ MS a PFIČ MS alebo len EČ MS, platia nasledujúce informácie:

* ÚFIČ MS z predmetov, ktoré majú EČ a PFIČ MS alebo len EČ MS, na ktoré sa žiak prihlásil, môže žiak vykonať v riadnom termíne maturitnej skúšky bez ohľadu na výsledky z EČ alebo PFIČ MS z týchto predmetov.
* Ak žiak strednej školy neúspešne vykonal maturitnú skúšku z niektorých, najviac však z dvoch predmetov, môže mu školská komisia (ďalej len ŠMK) povoliť konať opravnú skúšku z týchto predmetov alebo časti skúšky z týchto predmetov (školský zákon, § 88, odsek 1 a 2).
* Žiak, ktorý nevykonal úspešne maturitnú skúšku z predmetu, požiada školskú maturitnú komisiu o opravnú skúšku z tohto predmetu. Vo svojej žiadosti špecifikuje, ktorú časť alebo formu maturitnej skúšky chce opravovať (školský zákon, § 88, odsek 1 a 2).
* Termín konania opravnej skúšky ÚFIČ MS je september alebo február nasledujúceho školského roka. Opravnú skúšku EČ a PFIČ môže žiak vykonať v mimoriadnom skúšobnom období v septembri nasledujúceho školského roka alebo v riadnom termíne EČ a PFIČ MS nasledujúceho školského roka (školský zákon, § 77, odsek 5 a § 88, odsek 4), pričom nasledujúcim školským rokom sa rozumie školský rok nasledujúci po školskom roku, v ktorom žiak konal maturitnú skúšku v riadnom termíne (napr. žiak, ktorý neúspešne vykonal maturitnú skúšku v riadnom termíne roka 2023, môže vykonať opravnú skúšku v septembri 2023).
* Na opravnú skúšku EČ a PFIČ MS sa žiak prihlási riaditeľovi školy do 30.júna, ak chce opravnú skúšku vykonať v septembri nasledujúceho školského roka, alebo do 30. septembra nasledujúceho školského roka, ak chce opravnú skúšku konať v riadnom termíne nasledujúceho školského roka (školský zákon, § 77, odsek 7). Tomuto prihláseniu predchádza žiadosť o opravnú skúšku v zmysle bodu 3.
* Žiaka, ktorý žiada o opravný termín v riadnom termíne nasledujúceho školského roka, prihlási na EČ a PFIČ MS riaditeľ školy prostredníctvom informačného systému pre EČ a PFIČ MS zároveň so žiakmi, ktorých bude v danom školskom roku prihlasovať na riadny termín maturitnej skúšky.

**PRÍKLAD 1**

***Žiak maturuje zo SJL, CUJ:***

* ÚFIČ MS dobrý
* EČ MS 15,6 %
* PFIČ MS 25,0 %

Žiak nezískal potrebný počet % aspoň z jednej časti- z EČ alebo PFIČ MS

* Žiak sa musí prihlásiť ***do 30. júna na opravnú skúšku z EČ alebo PFIČ MS*** (odporúčame obidve časti), ktorú vykoná v septembri.
* ***Aby prospel, musí si EČ alebo PFIČ opraviť !!!***

**PRÍKLAD 2**

***Žiak maturuje zo SJL, CUJ:***

* ÚFIČ MS dobrý
* EČ MS 15,6 %
* PFIČ MS 50,0 %

Žiak získal potrebný počet % aspoň z jednej časti- z PFIČ MS.

* Žiak úspešne maturoval.

 **PRÍKLAD 3**

***Žiak maturuje zo SJL, CUJ:***

* ÚFIČ MS dostatočný
* EČ MS 15,6 %
* PFIČ MS 26,0 %

Žiak nezískal potrebný počet % aspoň z EČ MS.

* Žiak môže požiadať o opravnú ÚFIČ MS v septembri nasledujúceho školského roka.
* Alebo sa môže prihlásiť ***do 30. júna na opravnú skúšku z EČ,*** ktorú vykoná v septembri nasledujúceho školského roka.
* Doporučujeme prihlásiť sa na obidve časti ...
* ***Aby prospel, musí si opraviť ÚFIČ alebo EČ!***

 **PRÍKLAD 4**

***Žiak maturuje zo SJL, CUJ:***

* ÚFIČ MS nedostatočný
* EČ MS 15,6 %
* PFIČ MS 25,0 %

Žiak nezískal potrebný počet % z oboch častí a ani prospech ÚFIČ.

* Žiak môže požiadať o opravnú ÚFIČ MS v septembri a zároveň sa prihlási do 30.júna na opravnú EČ a PFIČ MS, ktorú vykoná v septembri!
* ***Aby prospel, musí si opraviť aj ÚFIČ aj EČ a PFIČ!***

 **PRÍKLAD 5**

***Žiak maturuje zo SJL, CUJ:***

* ÚFIČ MS dostatočný
* EČ MS 35,0 %
* PFIČ MS 20,0 %

Žiak nezískal potrebný počet % aspoň z PFIČ MS.

* Žiak môže požiadať o opravnú ÚFIČ MS v septembri.

 **PRÍKLAD 6**

***Žiak maturuje z MAT:***

* ÚFIČ MS chválitebný
* EČ MS 24,0 %

Žiak nezískal potrebný počet % aspoň z EČ MS.

* Žiak sa prihlási do 30.6. na opravný termín EČ MS, ktorý vykoná v septembri nesledujúceho školského roka.
* ***Aby žiak prospel, musí si opraviť EČ MS!***

 **PRÍKLAD 7**

***Žiak maturuje z MAT:***

* ÚFIČ MS dostatočný
* EČ MS 30,0 %

Žiak nezískal potrebný počet % aspoň z EČ MS.

* Žiak môže požiadať o opravný termín ÚFIČ v septembri alebo sa prihlásiť do 30.6. na opravný termín EČ MS, ktorý vykoná v septembri nesledujúceho školského roka.
* ***Aby žiak prospel, musí si opraviť ÚFIČ alebo EČ MS!***

 **PRÍKLAD 8**

***Žiak maturuje z MAT:***

* ÚFIČ MS dostatočný
* EČ MS 40,0 %

Žiak prospel!

* Žiak sa prihlási do 30.6. na opravný termín EČ MS, ktorý vykoná v septembri nesledujúceho školského roka.
* ***Aby žiak prospel, musí si opraviť EČ MS!***

***V Púchove dňa 22.9.2021***

***Mgr. Mária Pastorková***